ai4bharat/Pralekha huggingface dataset:
وزارت دفاع
ہندوستانی بحریہ کے سربراہ ایڈمرل آر ہری کمار کا سری لنکا کا دورہ
ہندوستانی بحریہ کے سربراہ  ایڈمرل آر ہری کمار 13 سے 16 دسمبر 2022 کے دوران سری لنکا کا دورہ کریں گے۔ ہندوستانی بحریہ کے سربراہ ایڈمرل آر ہری کمار کو ترنکومالی میں بحریہ اور بحری اکیڈمی میں کمیشننگ پریڈ کےلئے اعلی مہمان خصوصی اور ری وائیونگ آفیسر کے طور پر مدعو کیا گیا ہے جو 15 دسمبر 2022 کو منعقد ہوگی۔
اپنے دورے کے دوران سی این ایس ایڈمرل ہری کمار سری لنکا کی سینئر سیاسی اور دفاعی قیادت کے ساتھ بات چیت کریں گے۔ وہ سری لنکا مسلح افواج کے دیگر دفاعی اداروں کا بھی دورہ کریں گے اور مختلف باہمی دفاعی تعاون سے متعلق سرگرمیوں کی پیش رفت کا جائزہ لیں گے۔
ہندوستانی بحریہ سالانہ اسٹاف کے توسط سے سری لنکا کی بحریہ کے ساتھ مستقل مذاکرات کرتی رہتی ہے اور مستقل وقفے کے ساتھ کئی آپریشنل مصروفیات سے وابستہ رہتی ہے۔ ہندوستانی بحریہ سری لنکا کی بحریہ کے بہت سے صلاحیت سازی کے اقدامات کی حمایت بھی کرتی ہے جن میں بحریہ کے پلیٹ فارم کی گنجائش نیز ملک میں ہی تیار کئے گئے ساحلی گشتی جہاز  اور ہندوستانی بحریہ کا ڈورنیئر طیارہ شامل ہے جو اگست 2022 سے سری لنکا میں تعینات کیا گیا ہے۔ اس کے علاوہ ہندوستانی بحریہ ، ہندوستان میں سری لنکا کی بحریہ کےعملے سمیت مختلف صلاحیت کو بڑھانے کے پروجیکٹوں میں سرگرم مصروف عمل رہتی ہے۔ سری لنکا کی بحریہ ہندوستانی بحریہ کی طرف سے کی جانے والی مختلف کثیر مقصدی پروگرام میں برابر شرکت کرتی ہے جن میں میلان، گوا بحری کانکلیو، ایڈمرل کپ سیلنگ ریگاٹا وغیرہ شامل ہیں۔
ان کا آئندہ دورہ بحری شعبے میں سری لنکا کے ساتھ باہمی دفاعی تعاون کو مزید بڑھانے میں مدد گار ثابت ہوگا۔
۔۔۔۔۔۔۔۔۔۔۔
ش ح۔ ا گ۔ ن ا۔
U-13719
(Visitor Counter : 62
وزارتِ تعلیم
وزیر اعظم جناب نریندر مودی 7 اپریل 2021 کو 'پریکشا پر چرچا' پروگرام کے دوران طلبا، اساتذہ اور والدین سے بات چیت کریں گے
نئی دہلی، 5 اپریل: طلبا، اساتذہ اور والدین کے ساتھ وزیراعظم جناب نریندر مودی کی بات چیت کے منفرد پروگرام 'پریکشا پر چرچا' کے چوتھے ایڈیشن کا انعقاد پہلی بار آن لائن وسیلے سے کووڈ-19 رہ نما خطوط پر پوری طرح عمل کرتے ہوئے کیا جا رہا ہے۔ یہ پروگرام 7 اپریل  کی شام 7 بجے ٹی وی چینلوں اور ہندی ڈیجیٹل میڈیا سمیت دیگر بڑی بھارتی زبانوں میں نشر کیا جائے گا۔ اس پروگرام کے چوتھے ایڈیشن کا انعقاد وزارت تعلیم کے اسکولی تعلیم اور لٹریسی کے شعبے کے ذریعے کام یابی سے کیا جارہا ہے۔
17 فروری سے 14 مارچ 2021 کے دوران مختلف موضوعات پر 9 ویں سے 12 ویں جماعت کے بچوں، اساتذہ اور والدین کے لیے آن لائن تخلیقی تحریری مقابلہ https://innovateindia.mygov.in/ppc-2021/۔ پر منعقد کیا گیا تھا۔
پریکشا پر چرچا' کے چوتھے ایڈیشن کے مقابلے میں تقریباً 14 لاکھ شرکا نے حصہ لیا ہے۔ تخلیقی تحریری مقابلے میں 10.5 لاکھ طلبا، 2.6 لاکھ اساتذہ اور 92 ہزار والدین نے جوش و خروش سے حصہ لیا۔ شرکت کرنے والے 60 فیصد سے زائد طلبا کا تعلق 9 ویں اور 10 ویں جماعت سے ہے۔ پہلی بار 81 بیرونی ممالک کے طلبا نے 'پریکشا پر چرچا' تخلیقی تحریری مقابلے میں حصہ لیا ہے۔
' پریکشا پر چرچا ' کا یہ اہم پروگرام ٹی وی چینلوں/ ڈیجیٹل میڈیا پر دیکھا جاسکتا ہے جن میں ایجومن آف انڈیا، نریندرمودی، پی ایم او انڈیا، پی آئی بی انڈیا، دوردرشن نیشنل، مائی گوووانڈیا، ڈی ڈی نیوز، راجیہ سبھا ٹی وی، سویم پربھا شامل اپنے اپنے فیس بک اور یوٹیوب چینلوں پر 7 اپریل کی شام 7 بجے سے دکھائیں گے۔ #ExamWarriors PPC20211#سے متعلق مختلف سوشل میڈیا پلیٹ فارموں پر بڑے پیمانے پر استعمال کیا جارہا ہے۔
امتحان کے جشن کو منانے کے لیے پورا ملک ' پریکشا پر چرچا 2021 ' کے ذریعے ایک ساتھ آیا ہے تاکہ ملک بھر کے بیشتر طلبا، والدین اور اساتذہ کو وزیر اعظم کی متاثر کن اور معلومات افزا باتوں سے استفادہ کیا جاسکے۔
صحت اور خاندانی بہبود کی وزارت
مرکزی کابینہ نے اعانتی تولیدی ٹیکنالوجی ریگولیشن بل- 2020 کو منظوری دی
نئی دہلی،19؍فروری،وزیراعظم جناب نریندر مودی کی صدارت میں مرکزی کابینہ نے ملک میں خواتین کی فلاح وبہبود کے لئے ایک تاریخی بل – اعانتی تولیدی ٹیکنالوجی ریگولیشن بل – 2020 کو منظوری دے دی ہے۔ یہ اقدام پالیمنٹ میں کوکھ کرائے پر دینے سے متعلق ریگولیشن بل -2020 کو متعارف کرائے جانے اور وضع حمل سے متعلق ترمیمی بل -2020 کی منظوری کے بعد اٹھایا گیا ہے۔ قانون سازی کے یہ اقدامات خواتین کے تولیدی حقوق کے تحفظ کی جانب سنگ میل کی حیثیت رکھتے ہیں۔
پارلیمنٹ میں بل کی منظوری کے بعد مرکزی حکومت اس قانون کے نفاذ کے لئے تاریخ کا اطلاع نامہ جاری کرے گی۔ اس کے نتیجے میں ایک قومی بورڈ قائم کیا جائے گا۔
قومی بورڈ طبی کلینک میں کام کرنے والے افراد کے لئے ضابطہ عمل مرتب کرے گا تاکہ ٹھوس بنیادی ڈھانچے کے بارے میں کم از کم معیارات ، لیبارٹری ، تشخیصی سازو سامان اور ماہر افرادی قوت کو کلینک میں رکھا جاسکے۔
ریاستی اور مرکز کے زیر انتظام علاقے ریاستی بورڈ اور ریاستی اتھارٹیاں قائم کریں گے جو انہیں مرکزی حکومت کے نوٹیفکیشن کے تین ماہ کے اندر تشکیل دینے ہوں گے۔
ریاستی بورڈ کی ذمہ داری ریاست میں کلینک اور بینکوں کے لئے قومی بورڈ کے ذریعے مرتب کردہ پالیسیوں اور منصوبوں پر عمل کرنے کی ذمہ داری ہوگی۔
اس بل کے تحت ایک قومی رجسٹری اور ایک رجسٹریشن اتھارٹی کے قیام کی بھی گنجائش ہے جو مرکزی اعداد وشمار یکجا کرے گا اور قومی بورڈ کو اس کے کام کاج میں مدد کرے گا۔ بل کے تحت صنفی انتخاب ، جنین یا تولیدی مادے کی فروخت یا اس طرح کے غیر قانونی کاموں کا انجام دینے والی ایجنسیاں یا اداروں کے لئے سخت سزا کی بھی گنجائش ہے۔
فائدے:
اس قانون کا فائدہ یہ ہوگا کہ ملک میں اعانتی تو لیدی ٹیکنالوجی کی خدمات کو منضبط کرے گا۔ اس کے نتیجے میں بانجھ جوڑے اے آر ٹی کی پریکٹس کے بارے میں زیادہ پر اعتماد ہوں گے۔
۔۔۔۔۔۔۔۔۔۔۔۔۔۔۔۔۔۔

U-837
(Visitor Counter : 62
سائنس اور ٹیکنالوجی کی وزارت
نا- آیان بیٹریوں اور سپر کیپیسیٹرز کے ساتھ تیار کردہ تیزی سے چارج کی جانے والی ای- سائیکل
سائنسدانوں نے نا- آیان پر مبنی بیٹریاں اور سپر کیپیسیٹرز تیار کرنے کے لئے نینو میٹریلز کا استعمال کیا ہے۔ انہیں تیزی سے چارج کیا جا سکتا ہے اور انہیں ای سائیکلوں سے مربوط کر دیا گیاہے۔ نا- آیان پر مبنی کم لاگت والی ٹیکنالوجی سستی ہو گی اور توقع کی جاتی ہے کہ اس سے ای سائیکلوں کی قیمت میں واضح کمی آئے گی۔
سوڈیم آئن  بیٹریوں نے سوڈیم کی اعلی قدرتی کثرت اور اس کے نتیجے میں نا- آیان بیٹریوں کی کم قیمت کی وجہ سے لتھیم آئن بیٹریوں کی ممکنہ تکمیلی ٹیکنالوجی کے طور پر تعلیمی اور تجارتی دلچسپی پیدا کی ہے۔
انڈین انسٹی ٹیوٹ آف ٹکنالوجی واقع کھڑگپور کے شعبہ طبیعیات کے پروفیسر ڈاکٹر امریش چندرا توانائی ذخیرہ کرنے والی ٹیکنالوجیز تیار کرنے کے لئے تحقیق کر رہے ہیں جو کہ نا- آیان پر مبنی ہیں اور ان کی ٹیم نے بڑی تعداد میں نینو میٹریلز تیار کئے ہیں۔ اس ٹیم نے سوڈیم آئرن فاسفیٹس اور سوڈیم مینگنیج فاسفیٹس کا استعمال کیا ہے جس کی ترکیب ٹیم نے نا-آیان پر مبنی بیٹریاں اور سپر کیپیسیٹرز حاصل کرنے کے لئے کی ہے۔ اس میں حکومتِ ہند کے محکمہ سائنس اور ٹیکنالوجی  ٹیکنالوجی کے مشن ڈویژن  کے تعاون حاصل رہا۔ ان سوڈیم مواد کو کاربن کی مختلف جدید تیاریوں کے ساتھ ملا کر بیٹری تیار کی گئی۔
یہ سوڈیم مواد ، لی پر مبنی مواد سے ارزاں ہے، اعلی کارکردگی کا مظاہرہ کرتا ہے اور اسے صنعتی سطح کی پیداوار تک بڑھایا جا سکتا ہے۔ نا- آیان سیل کو بھی مکمل طور پر صفر وولٹ پر خارج کیا جا سکتا ہے جو کہ ایک کپیسیٹر کی طرح ہے جو اسے بہت سی دوسری اسٹوریج ٹیکنالوجیز کے مقابلے میں ایک محفوظ آپشن بناتا ہے۔ اس حقیقت کا فائدہ اٹھاتے ہوئے کہ نا- آیان بیٹریاں تیزی سے چارج کی جا سکتی ہیں ڈاکٹر امریش نے اسے ای سائیکلوں سے مربوط کر دیا ہے جو عام لوگوں کے لیے ایک آسان اور کم لاگت والا آپشن ہے۔
مزید فروغ کے ساتھ ان گاڑیوں کی قیمت کو کم کرکے دس سے پندرہ ہزار روپے کی حد تک لایا جا سکتا ہے جو انہیں لی- آیان اسٹوریج ٹیکنالوجیز پر مبنی ای سائیکلوں سے تقریباً 25 فی صد سستا بناتا ہے۔ چونکہ نا-آئن پر مبنی بیٹریوں کو ٹھکانے لگانے کی حکمت عملی آسان ہوگی،اس سے آب و ہوا کے مسئلے کو حل کرنے میں بھی مدد مل سکتی ہے۔ سپر کیپیسیٹرز پر تحقیق جرنل آف پاور سورسز میں شائع ہوئی تھی اور ای سائیکلوں میں ان نا- آیان پر مبنی بیٹریوں کے استعمال کے بارے میں کچھ پیٹنٹ پائپ لائن میں ہیں۔
اس تحقیقی سرگرمی کو ڈی ایس ٹی کے مواد برائے توانائی ذخیرہ کرنے کی اسکیم کے تحت مالی اعانت فراہم کی گئی تھی۔
Publication Links: https://pubs.rsc.org/en/content/articlelanding/2021/ra/d1ra05474k
https://www.sciencedirect.com/science/article/abs/pii/S0378775321011745?via%3Dihub
ش ح۔ ع س۔ ک ا
U NO-----7299
(Visitor Counter : 123
وزیراعظم کا دفتر
وزیر اعظم جناب نریندر مودی نے سلطنت بحرین کے اپنے ہم منصب و ولی عہد عزت مآب پرنس سلمان بن حمد الخلیفہ سے ٹیلی فون پر بات چیت کی
نئی دہلی، یکم فروری 2022 ۔ وزیر اعظم جناب نریندر مودی نے آج سلطنت بحرین کے اپنے ہم منصب اور ولی عہد عزت مآب پرنس سلمان بن حمد الخلیفہ سے ٹیلی فون پر بات چیت کی۔ عزت مآب پرنس سلمان نے ہندوستان کے یوم جمہوریہ کے موقع پر مبارک باد پیش کی۔
دونوں لیڈروں نے ہندوستان اور بحرین کے درمیان باہمی تعلقات کا جائزہ لیا اور اس بات پر اطمینان کا اظہار کیا کہ یہ تعلقات سیاسی، تجارتی اور سرمایہ کاری، توانائی، صحت، سکیورٹی اور عوام سے عوام کے روابط سمیت کثیر رخی شعبوں میں مسلسل آگے بڑھ رہے ہیں۔ ہندوستان اور بحرین 2021-22 میں دونوں ملکوں کے درمیان سفارتی تعلقات کے قیام کی گولڈن جبلی منارہے ہیں۔
وزیر اعظم نے کووڈ وبا کے دوران بحرین میں موجود ہندوستانی برادری کی بہترین دیکھ بھال کے لئے بحرین کی قیادت کا شکریہ ادا کیا اور اس بات کے لئے بھی کہ ان کی سماجی اور ثقافتی ضروریات بھی ملحوظ خاطر رکھی گئیں۔
وزیر اعظم جناب نریندر مودی نے عزت مآب شاہ حمد بن عیسیٰ الخلیفہ کو اپنی نیک خواہشات پیش کیں اور ولی عہد و وزیر اعظم عزت مآب پرنس سلمان بن حمد الخلیفہ کو جلد از جلد ہندوستان دورے کی دعوت بھی پیش کی۔
ریلوے کی وزارت
ریلویز اور کامرس و صنعت کے وزیر جناب پیوش گوئل نے صنعتی لیڈروں سے اپیل کی کہ وہ کایا پلٹ کے سفر میں انڈین ریلوے کے ساتھ تعاون کریں
جناب پیوش گوئل نے آتم نربھر ریلویز کے لئے شراکت داری اور ٹکنالوجی کے فروغ کے موضوع پر سی آئی آئی ریل کنکٹ سے خطاب کیا
ریلوے بورڈ کے چیئرمین جناب ونود کمار یادو نے اجلاس کے دوران انڈین ریلویز کے لئے کایا پلٹ کے نقشے راہ کا خاکہ پیش کیا
نئی دہلی، 8 ستمبر 2020، کنفیڈریشن آف انڈین انڈسٹریز  نے آج یعنی 8 ستمبر 2020 کو پروچوول پلیٹ فارم پر ریل کنکٹ کے دوسرے ایڈیشن کا انعقاد کیا۔ اس کانفرنس میں انڈین ریلویز کے مستقل کے منصوبوں، ملک کے اندر مینوفیکچرنگ اور بھارت میں ریلوے انڈسٹری کے لئے کاروبار کرنے میں آسانی پر توجہ مرکوز کی گئی اور ریل ٹرانسپورٹیشن کے شعبے میں پرائیویٹ صنعت کے لئے ابھرتے ہوئے مواقع پر غور و خوض کیا گیا جن میں پبلک پرائیویٹ پارٹنر شپ ، ٹکنالوجی ، اربن موبیلیٹی، اسٹیشن ڈیولپمنٹ ، لوکو موٹیو جدید کاری، ریل کے ذریعہ مال کی ڈھلائی، کمیونی کیشن ٹکنالوجی اور ریلوے سسٹم کے تحفظ ، صحت اور پائیداری کے معیارات پر غور و خوض کیا گیا۔ اس کانفرنس میں ریلویز اور کامرس و صنعت کے وزیر جناب پیوش گوئل ، ریلوے بورڈ کے چیئرمین اور سی ای او جناب ونود کمار یادو، سی ای آئی کے ڈائرکٹر جنرل جناب چندراجیت بنرجی اور صنعتی لیڈروں نے شرکت کی۔
کانفرنس کے افتتاحی اجلاس سے خطاب کرتے ہوئے جناب پیوش گوئل نے کہا ’’انڈین ریلویز کو وزیراعظم جناب نریندر مودی نے ملک کی ترقی کا انجن قرار دیا ہے جو کہ بالکل صحیح ہے۔ان کا وژن انڈین ریلویز کو مضبوط بنانا ہے تاکہ وہ ریلویز سے متعلق خوش نما احساس کو برقرار رکھتے ہوئے جدید ٹکنالوجی اور اچھی خدمت کے ساتھ گاہکوں کی خدمت کرے۔ریلویز کی کایا پلٹ ہوئی ہے۔ کووڈ مرحلے کے دوران انڈین ریلویز نے اس وقت کو مشکلات دور کرنے ، رکھ رکھاؤ کرنے، شرمک ٹرینیں چلانے، مال کی ڈھلائی کرنے ، ریلوے کے کاموں میں پھر سے جان ڈالنے، پالیسی سے متعلق تبدیلیاں کرنے ، پرائیویٹ سیکٹر ، ٹکنالوجی پرووائیڈرز کا تعاون حاصل کرنے، بنیادی ڈھانچے کو بہتر بنانے کے لئے ایک موقع کے طور پر استعمال کیا ہے‘‘۔وزیر موصوف نے کہا کہ انڈین ریلویز کاربن کے اخراج سے پوری طرح پاک کی طرف قدم بڑھا رہا ہے۔ انہوں نے صنعتی لیڈروں سے اپیل کی کہ وہ لاجسٹکس کے شعبے میں سستے سولیوشن فراہم کرانے اور لاجسٹک پر آنے والی لاگت کو کم کرنے میں انڈین ریلویز کے ساتھ تعاون کریں اور اس کے پارٹنر بنیں۔ انہوں نے اس بات پر بھی زور دیا کہ آتم نربھر ریلویز کا انحصار ، ریلویز اور صنعت دونوں کی شراکت داری پر ہے۔
ریلوے بورڈ کے چیئرمین جناب ونود کمار یادو نے اپنے خطاب میں جدید کاری، خود کفیلی اور گرین ریلویز کی سمت میں انڈین ریلویز کے ذریعہ کئے گئے مختلف اقدامات کے بارے میں بتایا۔ انہوں نے انڈین ریلویز کی کایا پلٹ کے لئے منصوبے کا خاکہ پیش کیا اور کہا کہ انڈین ریلویز صنعت کے ساتھ تعاون اور شراکت داری کے لئے کھلا ہے۔
کانفرنس کے دوران مختلف صنعتی لیڈروں نے لاک ڈاؤن کی مدت کے دوران ریلویز کے اہم رول اور ریلویز نے دانش مندانہ تبدیلیوں کے ستائش کی۔
۔۔۔۔۔۔۔۔۔۔۔
م ن۔ ا گ۔ن ا۔
U-5200
(Visitor Counter : 121
زراعت اور کاشتکاروں کی فلاح و بہبود کی وزارت
بھوٹان کے اقتصادی امور کے وزیر جناب لوک ناتھ شرما نے مرکزی وزیر زراعت جناب تومر سے ملاقات کی
ہندوستان زراعت کے شعبے میں بھوٹان کو ہر ممکن مدد فراہم کرتا رہے گا - جناب تومر
بھوٹان کے اقتصادی امور کے وزیر جناب لوک ناتھ شرما نے آج نئی دہلی میں زراعت اور کسانوں کی بہبود کے مرکزی وزیر جناب نریندر سنگھ تومر سے ملاقات کی۔ اس میٹنگ کے دوران جناب تومر نے کہا کہ ہندوستان نے زراعت کے شعبے میں بھوٹان کے ساتھ ہر طرح کا تعاون کیا ہے اور وہ ہر ممکن طریقے سے مدد کرتا رہے گا۔
بھوٹان کے وفد کا خیر مقدم کرتے ہوئے، جناب تومر نے دونوں ملکوں کے درمیان دیرینہ دوستانہ تعلقات پر خوشی کا اظہار کیا، اور کہا کہ بھوٹان پہلا ملک ہے جس کا دورہ جناب نریندر مودی نے وزیر اعظم بننے کے بعد کیا، جو ہمارے مضبوط تعلقات کو واضح کرتا ہے۔
جناب تومر نے کہا، ”ہندوستان اس دوستی کو مزید آگے بڑھانے کے لیے دل کھول کر تعاون کر رہا ہے۔ دونوں ممالک کے درمیان تجارتی شراکت داری بھی مضبوط ہوئی ہے اور ہندوستان اس بات کے حق میں ہے کہ ہمارے تعلقات مزید گہرے ہونے چاہئیں۔ مرکزی وزارت زراعت اور کسانوں کی بہبود اور دیگر وزارتیں بھوٹان کے تئیں تعمیری فیصلے کر رہی ہیں۔ ہم بھوٹان سے درآمد کی جانے والی مختلف زرعی مصنوعات کے لیے ہندوستانی منڈیاں کھولنے پر بھی کام کر رہے ہیں۔ بھوٹان کی درخواست پر، اسے ہندوستان کو ادرک اور ایک سال مزید آلو برآمد کرنے کی اجازت دی گئی ہے“۔
بھوٹان کے وزیر جناب شرما نے بھوٹان کو چینی کی فراہمی سمیت مختلف معاملات میں تعاون کے لیے ہندوستان کا شکریہ ادا کیا۔ انھوں نے کہا کہ زراعت کے مسائل ہمارے لیے اہم ہیں اور وہ دونوں ممالک کے درمیان دوستی کو بڑھانے کے لیے ہندوستان آئے ہیں۔ جناب شرما نے ادرک اور آلو کی برآمدات کے سلسلے میں بھوٹان کی درخواست پر ہندوستان کی حمایت کے لیے اپنا شکریہ ادا کیا۔ انھوں نے زور دیا کہ بھوٹان کی جانب سے ہندوستان کو سپاری برآمد کرنے کی درخواست پر جلد از جلد غور کیا جانا چاہیے اور پھلوں اور سبزیوں کی تجارت موجودہ شکل میں جاری رہنا چاہیے اور آزاد تجارت کے ذریعے دو طرفہ تعلقات کو فروغ دیا جانا چاہیے۔
جل شکتی وزارت
فی کس پانی کی دستیابی
سینٹرل واٹر کمیشن  نے 2019 میں پانی کی دستیابی کا جائزہ خلائی آلات کے ذریعہ کروایاتھا۔اس مطالعے میں کہا گیا تھا کہ ملک کے 20بیسن میں اوسط پانی 199.20بلین کیوبک میٹردستیاب ہے۔فی کس پانی کی دستیابی کا تخمینہ آبادی کی بنیاد پر سالانہ اوسطا پانی کی دستیابی کی تقسیم کرکے لگایا گیا تھا۔2011 میں اوسط سالانہ پانی کی دستیابی کا اندازہ 1545کیوبک میٹر لگایا گیا تھا۔مزید یہ کہ مذکورہ مطالعے پر مبنی یہ بات بھی سامنے آئی تھی کہ 2021 تک ملک میں اوسط سالانہ فی کس پانی کی دستیابی کم ہوکر 1486کیوبک میٹر رہ جائے گی۔یہ ایک اوسط اعدادوشمار ہیں اور ان کا بنیادی انحصار موسم اور خطے پر ہے۔آبی وسائل کا ڈیٹاریاست وار کی بجائے بیسن –وار رکھا جاتا ہے۔
پانی چوں کہ ریاست کا مسئلہ ہےاس لیے پانی کی دستیابی اور پانی کے وسائل کا مؤثر انتظام وانصرام کی ذمہ داری ریاستی حکومتوں کی ہوتی ہے۔ریاستی حکومتوں کی کوششوں میں معاونت کے لیے متعدد اسکیموں اور پروگراموں کے ذریعہ مرکزی حکومت انہیں تکنیکی اور مالی معاونت فراہم کرتی ہے۔
مرکزی حکومت جل شکتی ابھیان کے نام سے ایک مقررہ وقت کے ساتھ پانی کی دستیابی میں بہتری لانے سمیت ملک کے 256 اضلاع کے ان بلاکوں میں جو پانی کی کمی کا شکار ہیں زیر زمین پانی کی صورت حال کاجائزہ لینے کے لیے ایک مشن موڈ اپروچ 2019 سے شروع کیا ہے۔مزید یہ کہ 22 مارچ 2021 کو ہندوستان کے عزت مآب وزیراعظم کی جانب سے جل شکتی ابھیان کے تحت ‘کیچ دی رین’ مہم کا آغاز کیا ہے جس کے تحت ملک کے تمام اضلاع میں بارش کے پانی کی ذخیرہ اندوزی کے لیے متعدد سرگرمیاں چلائی جائیں گی۔
مرکزی حکومت نے آبی وسائل کی ترقی کے لیے ایک نیشنل پراسپیکٹیو پلانتیار کیا ہے جس کے تحت پانی کی دستیابی میں بہتری لانے کی غرض سے ان بیسن سے جہاں پانی اضافی ہے پانی کی منتقلی ان بیسن میں کرنے کی یقین دہانی کرائی جائے گی جہاں پانی کم ہے۔
مرکزی حکومت ریاستوں کی شراکت داری میں جل جیون مشن -ہرگھرجل نافذ کررہی ہے۔اس کا مقصد تمام دیہی خاندانوں کو جس میں ملک کے قبائلی علاقے بھی شامل ہیں وسیع مدت کی بنیاد پر 2024 تک ٹیپ واٹر کنکشن مہیا کرانا ہے تاکہ انہیں پانی کی قلت کا سامنا نہ کرنا پڑے۔
حکومت ہندنے شہری علاقوں میں ملک بھر کے منتخب شدہ 500 شہروں اور قصبوں میں 25 جوں 2015 سے اٹل مشن کے نام سے پانی کی دستیابی کی ایک مہم شروع کررکھی ہےجس کے تحت ان شہروں اور قصبات میں بنیادی شہری ترقیاتی ڈھانچے کو فروغ دیناہے۔اس مشن کا ایک اہم مقصد ہر خاندان کو ٹیپ کنکشن کے ذریعہ پانی کی سپلائی کو یقینی بنانا ہے۔
زیر زمین پانی کے اضافے کے لیے مناسب مقامی حالات کےمطابق اقدامات کے ذریعہ بہتری لانے کے لیے ہاؤسنگ اور شہری امور کی وزارت نے ریاستوں کے لیے ایک گائیڈ لائن تیار کیا ہے۔ اس پہل کے تحت یونیفائیڈ بلڈنگ بائی لاز  آف دہلی 2016 ، ماڈل بلڈنگ بائی لاز 2016اور اربن اینڈ ریجنل ڈیولپمنٹ فارمولیشن اینڈ امپلیمنٹیشن  گائیڈ لائنس2014 کے تناظر میں بارش کے پانی کی ذخیرہ اندوزی اور پانی کی دستیابی کے تعلق سے ضروری اقدامات کیے جائیں گے۔
مرکزی حکومت کے ذریعہ پانی کی کمی اور بارش کے پانی کی ذخیرہ اندوزی میں/دستیابی کے لیے جودوسرے اقدامات اور کارروائیاں کی جارہی ہیں وہ یوآرایل پر دستیاب ہیں:
http://jalshakti-dowr.gov.in/sites/default /file/Steps_to_control_water_depletion_Feb2021.pdf
یہ اطلاع آج لوک سبھا میں وزیرمملکت برائے جل شکتی و سماجی انصاف اور تفویض اختیارات جناب رتن لال کٹاریا نے دی۔
۔۔۔۔۔۔۔۔۔۔۔۔۔۔

U.NO. 3084
(Visitor Counter : 199
صحت اور خاندانی بہبود کی وزارت
کووڈ-19 اپڈیٹ
نئی دلّی،24 اپریل، 2022/
ملک گیر ٹیکہ کاری مہم کے تحت اب تک187.67 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد15,873ہے
زیر علاج مریضوں کی شرح فی الحال0.04 فیصد ہے
شفایابی کی شرح فی الحال98.75 فیصد ہے4,25,17,724
گذشتہ 24 گھنٹوں کے دوران1,755مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,25,19,479
ہوگئی ہے
گزشتہ 24 گھنٹے میں2,593نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 83.47کروڑ ٹیسٹ کئے جاچکے ہیں؛ گذشتہ 24 گھنٹوں میں4,36,532 ٹیسٹ کئے گئے
محنت اور روزگار کی وزارت
وزیر محنت نے ہندستان میں آئی ایل او کی صد سالہ تقریبات کا افتتاح کیا
کام کے مستقبل کے بارے میں قومی ساجھے داروں کی مشاورت عمل میں آئی
پی ایم آر پی وائی کے تحت 3648 کروڑ روپے خرچ کئے گئے جس سے تقریباً 1.5 کروڑ کارکنوں کو فائدہ پہنچا :گنگوار
نئی دہلی، 8 فروری 2019/محنت اور روزگار کے مرکزی وزیر مملکت  جناب سنتوش کمار گنگوار نے نوئیڈامیں وی وی گری نیشنل لیبر انسٹی ٹیوٹ میں بین الاقوامی محنت تنظیم  کی ہندستان میں صد سالہ تقریبات کا افتتاح کیا۔
کام کے مستقبل کے بارے میں قومی ساجھے داروں کے صلاح مشورے میں جناب گنگوار نے ملک میں آئی ایل او صد سالہ تقریبات کی شروعات کے موقع پر ٹریڈ یونینوں ، مالکان کی تنظیموں اور کارکنوں کے نمائندوں کو مبارک باد دی۔ جناب گنگوار نے کہا کہ آئی ایل او اقوام متحدہ تنظیم  کی ایک بے مثال ایجنسی ہے جو نوعیت کے اعتبار سے تین جہتی ہے اور حکومت اور مالکان اور ملازمین کے مابین تال میل کے اصول پر کام کرتی ہے۔ انہوں نے بتایا کہ آئی ایل او 1919 میں قائم کی گئی تھی اور اس کے بنیادی ممبر کی حیثیت سے ہندستان نے ہمیشہ تنظیم کے ہر ایک شعبے میں سرگرم رول ادا کیا ہے۔ انہوں نے مزید کہا کہ ہندستان نے ایک صدی کے دوران آئی ایل او کی 189 کنوینشنوں میں سے 47 کنوینشنوں کی توثیق کی ہے ۔ 8 کروڑ کنوینشنوں میں سے ہم نے 6 اور 2  کنوینشنوں کی توثیق کی ہے جو بچہ مزدوری سے متعلق ہے، ان کی توثیق موجودہ حکومت نے کی ہے۔
جناب گنگوار نے مزید کہا کہ ہندستان کی حکومت کارکنوں کی فلاح و بہبود اور ان کے سماجی تحفظ کے لئے پورے خلوص سے کام کررہی ہے۔ پردھان منتری روزگار پروتساہن یوجنا  سے تقریباً ایک کروڑ پچاس لاکھ ملازمین نے فائدہ اٹھایا ہے اور ہم اب تک قریب قریب 3648 کروڑ روپے خرچ کرچکے ہیں۔ حالیہ عبوری بجٹ میں حکومت نے غیر منظم شعبے کے کارکنوں کے لئے ایک میگا پنشن اسکیم شروع کرنے کاا علان کیا ہے۔ ان غیر منظم کارکنوں میں رکشا چلانے والے ، چھوٹے دکاندار ، زرعی اور دیہی مزدور شامل ہیں۔پردھان منتری جیون جیوتی یوجنا  اور پردھان منتری سرکشا یوجنا  سے جو کہ کارکنوں کے لئے مفت اسکیمیں ہیں ، تقریباً تین کروڑ غیر منظم سیکٹر کے کارکنوں بے فیض حاصل کیا ہے۔ انہوں نے نئی ٹکنالوجی ، خود کاری اور مصنوعی ذہانت کے موجودہ پس منظر میں ملازمتیں ختم ہونے کا خوف محسوس کیا جارہا ہے۔ کام کے مستقبل کے عالمی مشن نے ان تمام پہلوؤں کا جائزہ لیا ہے اور مفید سفارشات پیش کی ہیں۔
کام کے مستقبل کی رپورٹ پر تمام ساجھے داروں نے خاص طور پر ہمارے ملک کے خصوصی تعلق سے تبادلہ خیال کیا۔ ا ن ساجھے داروں میں ٹریڈ یونینوں کے نمائندے، مالکان کے نمائند ے اور سرکاری نمائندے شامل تھے۔ وی وی گری نیشنل لیبر انسٹی ٹیوٹ کے چار اشاعتوں کا اس تقریب میں اجرا کیا گیا۔ پینل مباحثہ کی سربراہی جنوب مشرقی ایشیا اور ہندستان کے دفترکے لے آئی ایل او ، ڈی ڈبلیو ٹی کی ڈائریکٹر محترمہ ڈگمار والٹر نے کی۔
محنت اور روزگار کی وزارت کی ایڈیشنل سکریٹری اور مالی مشیر محترمہ سبانی سوائن ، وزارت کی ایڈیشنل سکریٹری محترمہ انورادھا پرساد نے بھی مباحثہ میں شرکت کی۔ کام کے مستقبل کے بارے میں عالمی کمیشن کے ممبر ڈاکٹر اے دیدار سنگھ نے ایک پرزینٹیشن پیش کیا ۔ وی وی جی این ایل آئی کے ڈائریکٹر جنرل ڈاکٹر ایچ سرینواس نے مہمانوں کا خیر مقدم کیا اور مشاورت کرنے والوں کو تعارف پیش کیا ۔
۔۔۔۔۔۔۔۔۔۔
م ن ۔ ج ۔ ج۔
U- 830
(Visitor Counter : 50
وزیراعظم کا دفتر
وزیر اعظم نے جن دھن اکاؤنٹ میں اہم سنگ میل حاصل کرنے پر خوشی کا اظہار کیا
جن دھن اکاؤنٹ 50 کروڑ سے تجاوز کر گئے
وزیر اعظم جناب نریندر مودی نے جن دھن اکاؤنٹ میں اہم سنگ میل حاصل کرنے پر خوشی کا اظہار کیا ہے۔ جن دھن اکاؤنٹ کی تعداد 50 کروڑ سے تجاوز کر گئی ہے۔
جناب مودی نے یہ بھی کہا کہ انہیں یہ دیکھ کر خوشی ہورہی ہے کہ ان میں سےنصف سے زیادہ اکاؤنٹ ہماری ناری شکتی کے ہیں۔
پی آئی بی انڈیا کے ایک ٹویٹ کے جواب میں، وزیر اعظم نے کہا؛
"یہ ایک اہم سنگ میل ہے۔
انہیں یہ دیکھ کر خوشی ہورہی ہے کہ ان میں سےنصف سے زیادہ کھاتے ہماری ناری شکتی کے ہیں۔ دیہی اور نیم شہری علاقوں میں 67فیصد اکاؤنٹ کھولنے کے ساتھ، ہم اس بات کو بھی یقینی بنا رہے ہیں کہ مالی شمولیت کے فوائد ہمارے ملک کے ہر کونے تک پہنچیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8560
(
سائنس اور ٹیکنالوجی کی وزارت
‘ جینوم انڈیا : ہندوستانی پروجیکٹوں میں جینیاتی تغیر ’ کی فہرست سازی
نئی دہلی،06 مارچ / صحت اور خاندانی بہبود ، سائنس اور ٹیکنا لوجی نیز ارضیاتی سائنسز کے مرکزی وزیر ڈاکٹر ہرش وردھن نے آج لوک سبھا میں ایک سوال کے تحریری جواب میں بتایا کہ بایو ٹیکنا لوجی کے محکمے  کے ذریعے 16 جنوری ، 2020 ء کو ‘ جینوم انڈیا : ہندوستانی پروجیکٹوں میں جینیاتی تغیر ’ کی فہرست سازی کی منظوری دی گئی ہے ۔ ملک بھر میں واقع مختلف شعبوں سے تعلق رکھنے والے 20 اداروں کو 3 برس کی مدت کے لئے یہ کام سونپا گیا ہے ۔ جینوم انڈیا کے تحت تمام جینوم کی درجہ بندی کا کام اب شروع ہو گیا ہے ۔
مکمل جینوم کی فہرست سازی  کا مجوزہ ہدف اگلے تین برس کے دوران ملک کی متنوع آبادی کی نمائندگی کرنے والے کل 10000 افراد کے ذریعے کرنے کا پروگرام ہے ۔ مکمل جینوم فہرست سازی کے ذریعے حاصل شدہ معلومات سے ملک بھر میں نہایت درستگی کے ساتھ مستقبل کے انسانی جینیاتی تحقیق کے عمل میں آسانی فراہم ہو گی ۔ علاوہ ازیں ، اس سے سستی قیمتوں پر بڑی بیماریوں کے لئے حفظانِ صحت اور علاج و معالجے کی خدمات کا نظام تیار کرنے کے مقصد سے ہندوستانی آبادی کے لئے ایک جینوم وسیع ایسوسی ایشن تیار کرنے میں بھی مدد ملے گی ۔
اس پروجیکٹ کے لئے ڈاٹا سکیورٹی اور باہمی تبادلے کے اقدامات کے انتظام و انصرام کا کام حکومتِ ہند کے ذریعے وضع کردہ قوانین و ضوابط کے تحت کیا جائے گا ۔ اس مطالعے کے دوران بخوشی شریک ہونے والے تمام افراد کی ذاتی معلومات کو اِس پروجیکٹ کے آگے کے ریکارڈ سے الگ رکھا جائے گا ۔ ان افراد کی ذاتی شناخت کو مخفی رکھنے کا مقصد اس بات کو یقینی بنانا ہے کہ شرکت کرنے والے افراد کے بارے میں ذاتی معلومات سے کوئی سمجھوتہ نہ ہو ۔ مزید براں ، ڈاٹا کی سکیورٹی اور تحفظ کو بر قرار رکھنے کے لئے سختی سے اخلاقی اقدار کو ملحوظ خاطر رکھا جائے گا ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 1086
(Visitor Counter : 118
وزیراعظم کا دفتر
وزیراعظم نے جنوبی کوریا کے نو منتخب صدریون سوک-یول کو صدارتی انتخابات میں ان کی کامیابی پر مبارک باد دی
وزیراعظم جناب نریندر مودی نے جنوبی کوریا کے نو منتخب صدر یون سوک- یول کو صدارتی انتخابات میں ان کی کامیابی پر مبارکباد دی ہے۔
ایک ٹوئیٹ میں وزیراعظم نے کہا کہ:
‘‘میں جنوبی کوریا کے نو منتخب صدر یون سوک- یول کو صدارتی انتخابات میں ان کی کامیابی پر گرمجوشانہ مبارک باد پیش کرتا ہوں۔ میں ہندوستان۔ جمہوریہ جنوبی کوریا کی خصوصی منصوبہ جاتی شراکت داری کو مزید توسیع دینے اور مستحکم کرنے کے لئے ان کے ساتھ مل کر کام کرنے کے سلسلے میں پر اُمید ہوں’’۔
محنت اور روزگار کی وزارت
وی وی گری نیشنل لیبر انسٹی ٹیوٹ  کی جنرل کونسل کی 50ویں میٹنگ کا انعقاد
وی وی گری نیشنل لیبر انسٹی ٹیوٹ  کی جنرل کونسل کی 50ویں میٹنگ کا انعقاد 10 دسمبر، 2021 کو نئی دہلی میں مرکزی وزیر برائے محنت و روزگار اور ماحولیات، جنگل اور ماحولیاتی تبدیلی اور محنت و روزگار کی وزارت میں جنرل کونسل کے صدر جناب بھوپیندر یادو کی صدارت میں عمل میں آیا۔
مرکزی وزیر نے ادارہ کے مختلف کام کاج کا جائزہ لیا اور مستقبل کی پیشہ ورانہ سرگرمیوں کے لیے رہنما ہدایات مہیا کرائیں۔ انہوں نے اس خواہش کا اظہار کیا کہ ادارہ کو عالمی سطح کا بنانے کی تمنا رکھنی چاہیے اور آئی ایس او سندکاری کے لیے کام کرنا چاہیے۔ انہوں نے یہ مشورہ بھی دیا کہ وی وی جی این ایل آئی میں مینجمنٹ اور قانون کے طلباء کے لیے انٹرن شپ ہونی چاہیے۔ انہوں نے اس موقع پر ادارہ کی چار اشاعتوں یعنی ’وی وی جی این ایل آئی پالیسی گوشوارہ‘ ؛ ’چائلڈ ہوپ‘  اور ’ٹو ریسرچ اسٹڈی سیریز‘ کا اجراء کیا۔
میٹنگ میں وزارت محنت و روزگار کے سکریٹری اور جنرل کونسل کے نائب صدر جناب سنیل برتھوال، ایڈیشنل سکریٹری اور مالیاتی مشیر محترمہ سیبانی سوین، جوائنٹ سکریٹری محترمہ کلپنا راج سنگھوٹ، فکی کے سکریٹری جنرل جناب ارون چاولا؛ شاردا یونیورسٹی کے وائس چانسلر جناب پی کے گپتا؛ بی ایم ایس کے نیشنل آرگنائزنگ سکریٹری جناب بی سریندرن؛ ایٹک کے نیشنل سکریٹری جناب سوکمار داملے اور بی ایم ایس کے جناب ویرندر کمار نے شرکت کی۔ وی وی جی این ایل آئی کے ڈائرکٹر جنرل ڈاکٹر ایچ شری نواس نے تمام ممبران کا خیرمقدم کیا اور میٹنگ کی نظامت کی۔